Skavlan

Skavlan er et norsk-svensk talkshow med Fredrik Skavlan som gikk på norsk og svensk TV fra 2009 til 2021. I Sverige ble det sendt på SVT og i Norge på NRK, fra 2009 til 2018, og på TV 2 fra 2018 til 2021. Programmet var langt på vei en videreføring av det norske talkshowet Først & sist, som gikk på NRK fra 1998 til 2007. Den første sesongen var en helsvensk produksjon, men fra høsten 2009 ble den en svensk-norsk samproduksjon.

Programmet hadde premiere 16. januar 2009 på SVT1 og ble sendt på NRK1 påfølgende dag. Premieren fikk god respons både i norske og svenske medier, og hadde 1 025 000 seere i Sverige.Dagbladet.no: «1 025 000 så Skavlan i Sverige», publisert 19. januar 2009 Det var åtte programmer i den første sesongen. Siden 18. september 2009 er programmet blitt sendt på fredagskveldene både i Sverige og Norge. De tolv første programmene, som ble sendt høsten 2009, ble produsert av SVT i Stockholm, mens de tolv neste programmene, som ble sendt våren 2010, ble produsert av NRK i Oslo.Skavlan tilbake på NRK av NTB, VG Nett 8. mai 2009 Første samsending hadde 1 046 000 seere i Norge.Dagbladet - Skavlan fortsatt med i millionklubben (21.9.2009)

Programmene produseres av selskapet Monkberry, der Fredrik Skavlan er deleier. Selskapet underskrev 10. februar 2012 en avtale med NRK om produksjon av 52 nye programmer, til sending fra høsten 2012 til våren 2014, den største kontrakten for en ikke-dramaserie i NRKs historie.

Programleder Fredrik Skavlan vant Gullruten 2010 i klassen beste mannlige programleder for programmet mens selve programmet ble kåret til beste underholdningsprogram under Gullruten 2016.

Gjester

I første program i første sesong var hovedgjestene tidligere statsminister Göran Persson og hans ektefelle administrerende direktør i Systembolaget Anitra Steen. Andre gjester var Ari Behn, lege og programleder Åsa Vilbäck, fremtidsforsker Anders Sandberg, dramatiker, forfatter og medlem i Svenska Akademien Kristina Lugn, samt artistene Timbuktu og Pernilla Andersson. Dette programmet hadde 1 025 000 seere i Sverige og 60 000 i Norge. 335 000 så programmet på NRK1 lørdag kveld.Millionstart for Skavlan av Arve Henriksen, Aftenposten.no 19. januar 2009

Programmet ble sendt på BBC Entertainment sommeren 2011.http://www.vg.no/rampelys/artikkel.php?artid=10096192

Referanser

Eksterne lenker

  Skavlan på svt.se
  Skavlan på TV 2 Sumo

Kategori:Svenske talkshow på TV
Kategori:Norske talkshow på TV
Kategori:TV-produksjoner på NRK
Kategori:TV-produksjoner på SVT
Kategori:TV-produksjoner på TV 2 Norge
Kategori:Gullruten for beste TV-program
Kategori:TV-program med Gullrute-vinnere
Kategori:Norske TV-produksjoner fra 2000-årene
Kategori:Svenske TV-produksjoner fra 2000-årene
Kategori:Norske TV-produksjoner fra 2010-årene
Kategori:Svenske TV-produksjoner fra 2010-årene
Kategori:Norske TV-produksjoner fra 2020-årene
Kategori:Svenske TV-produksjoner fra 2020-årene